लोगों ने सोशल मीडिया पर पूछा- क्या भारत आ रही टेस्ला?
Elon Musk starts following PM Narendra Modi on Twitter, netizens react 'Is Tesla coming to India', एलन मस्क ने प्रधानमंत्री मोदी को फॉलो किया
दुनिया के दूसरे सबसे अमीर शख्स और टेस्ला, ट्विटर और स्पेसएक्स के मालिक एलन मस्क ने सोमवार (10 अप्रैल) को प्रधानमंत्री नरेंद्र मोदी को ट्विटर पर फॉलो किया है। अभी मस्क पूरी दुनिया में केवल 194 लोगों को फॉलो करते हैं, जिसमें पीएम मोदी भी शामिल हैं।
प्रधानमंत्री मोदी ऐसे चौथे नेता बन गए हैं, जिन्हें मस्क फॉलो करते हैं। नेताओं में पीएम मोदी के अलावा एलन मस्क UK के प्रधानमंत्री ऋषि सुनक, पूर्व अमेरिकी राष्ट्रपति बराक ओबामा और फ्रांस के राष्ट्रपति इमैनुएल मैक्रॉन को फॉलो करते हैं।
एलन मस्क के ट्विटर में सबसे ज्यादा फॉलोअर्स
हाल ही में एलन मस्क ट्विटर पर सबसे ज्यादा फॉलो किए जाने वाले व्यक्ति बन गए हैं। उन्होंने पूर्व अमेरिकी राष्ट्रपति बराक ओबामा और फेमस सिंगर जस्टिन बीबर को पीछे छोड़ दिया है। अभी एलन मस्क को टोटल 13.43 करोड़ लोग ट्विटर पर फॉलो करते हैं। 2020 में बराक ओबामा इस लिस्ट में पहले नंबर पर थे।
गिनीज वर्ल्ड रिकॉर्ड्स के अनुसार, ट्विटर के लगभग 450 मिलियन मंथली एक्टिव यूजर्स हैं। मस्क के फॉलोअर्स की संख्या ट्विटर के टोटल यूजर्स का 30% है।
पांच महीने के अंदर फॉलोअर्स की संख्या 13.43 करोड़ हुई
एलन मस्क ने 27 अक्टूबर, 2022 को ट्विटर की कमान संभाली थी। तब उनके करीब 110 मिलियन यूजर्स थे। पांच महीने के अंदर यह संख्या बढ़कर 13.43 करोड़ हो गई है। तब मस्क बराक ओबामा और जस्टिन बीबर के बाद तीसरे सबसे ज्यादा फॉलो किए जाने वाले ट्विटर यूजर थे।
ट्विटर पर प्रधानमंत्री मोदी के 8.77 करोड़ फॉलोअर्स
प्रधानमंत्री नरेंद्र मोदी के ट्विटर पर अभी 8.77 करोड़ फॉलोअर्स हैं, जो दुनिया में ट्विटर पर सबसे अधिक फॉलो किए जाने वाले नेताओं में से एक हैं। वहीं प्रधानमंत्री मोदी अभी टोटल 2535 लोगों को फॉलो करते हैं।
क्या भारत आ रही टेस्ला?
‘एलन अलर्ट’ नाम के एक ट्विटर अकाउंट ने जब से प्रधानमंत्री मोदी को फॉलो किए जाने के बारे में ट्वीट किया है, तब से सोशल मीडिया प्लेटफॉर्म ट्विटर पर लोग कई तरह के सवाल कर रहे हैं। एक ट्विटर यूजर ने लिखा, 'एलन मस्क ने भारत के नरेंद्र मोदी को फॉलो करने के लिए क्या किया? क्या हम वहां टेस्ला की फैक्ट्री की उम्मीद कर सकते हैं।' इसके अलावा भी लोग उस ट्वीट पर कमेंट कर रहे हैं।
यह भी पढ़ें... 
ट्विटर का ब्लू, गोल्ड और ग्रे टिक: पीएम मोदी को Gray, तो अडाणी ग्रुप को Gold टिक क्यों?
एलन मस्क ट्विटर की कमाई को बढ़ाने के लिए वेरिफिकेशन सिस्टम में लगातार कई तरह के बदलाव कर रहे हैं। इस बदलाव से ट्विटर की कितनी कमाई बढ़ेगी ये तो आगे आने वाला समय ही बताएगा, लेकिन नए वेरिफिकेशन सिस्टम ने लोगों के बीच भ्रम की स्थिति पैदा कर दी है। पूरी खबर पढ़ने के लिए यहां क्लिक करें...